1974-ben Formula–2-es Európa-bajnoki címet szerzett, amivel lehetősége nyílt két futam erejéig a Formula–1-ben is részt venni. Szerencsés embernek tartották, egy sárkányrepülővel és egy motorral elszenvedett balesetet is túlélt. 1974-ben a Tyrrellhez szerződött, Svédországban megszerezte a pole positiont, a következő versenyen ő teljesítette a leggyorsabb kört, amit egy második helyezés követett. Első győzelmét az 1978-as Monacóban megrendezett nagydíjon szerezte meg. Ezt a teljesítményét az 1979-es spanyol nagydíjon sikerült megismételnie, amikor szintén elsőként haladt át a célvonalon. Még ebben az évben kettős lábtörést szenvedett egy sárkányrepülő-balesetben, ami miatt a szezon második felét ki kellett hagynia.